‹‹እስካሁን በሜዳችን ያደረግናቸውን ስድስቱንም ጨዋታዎች አሸንፈናል፤ ነገም ለማሸነፍ ወደ ሜዳ እንገባለን፡፡›› አስለጣኝ ስዩም ከበደ
14ኛ ሳምንት የኢትዮጵያ ፕሪሚዬር ሊግ ጨዋታዎች ከዛሬ ጀምሮ ሲደረጉ የአምነው አሸናፊ መቀሌ 70 እንድርታ ከሐዋሳ ከተማ ጋር ይጫወታል፡፡ በ13ኛ ሳምንት በሜዳውና በደጋፊው ፊት በፋሲል ከነማ የተሸነፈው መቀሌ 70 እንደርታ በተከታታይ ሁለት ጨዋታዎችን በሜዳው ሲያደርግ ዛሬ የካቲት 7 ቀን 2012ዓ.ም ከሐይቆቹ ጋር ይጫወታል፡፡ ያለፉትን ሁለት ዓመታት ከተለያዩ ቡድኖች ጋር በመሆን በተከታታይ ሁለት የፕሪሚዬር ሊግ ዋንጫዎችን ያነሱት አሰልጣኝ ገብረመድኅን ኃይሌ ከዋንጫ ፍክክሩ ላለመውጣት በዛሬው ጨዋታ የተለዬ የአጨዋወት ስልት ይዘው እንደሚመጡ ይጠበቃል፡፡ ኳስን አደራጅቶ በመጫዎት የሚታወቁት ሐይቆቹም ጥሩ የጨዋታ ፍሰት እንደሚያሳዩ ይጠበቃል፡፡ ጨዋታው ቀን 9፡00 ይደረጋል፡፡